[[Fil:MaryRose-ship hall.jpg|thumb|225px|Det som er tilbage af ''Mary Rose'''s skrog. Man ser tydeligt alle dæk og endda den smule, som er tilbage af det laveste dæk i agterkastellet.]]
Over banjerdækket kom [[batteridæk]]ket med de tungeste kanoner. Skroget havde her syv kanonporte på hver side, alle med tunge luger, som var vandtætte, når de blev lukket. Batteridækket var det øverste af dækkene, som var [[kalfatring|kalfatret]], dvs. tætnet med [[tjære]] og [[tovværk|værk]], og følgelig vandtæt. Langs batteridækkets sider under for- og agterkastellet lå [[kahyt]]ter, som menes at have huset tømmermanden, [[barber|bartskæreren]], [[lods]]en og måske også artillerichefen og nogle af [[officer (militær)|officererne]]. Det øverste dæk ("[[soldæk]]ket") i skroget havde et åbent mellemdæk, som var udsat for elementerne. Det var helt indrettet til kamp uden nogen kendte opdelinger og med en blanding af tunge og lette våben. Det åbne mellemdæk var helt dækket af et grovmasket net for at forhindre modstandere i at borde skibet.<ref>Rule (1983), s. 117–133; se Marsden (2009) for en detaljeret gennemgang af dæk og skibskonstruktionen i almindelighed.</ref> Selv om kun en lille del af dette dæk er bevaret, anses det for sandsynligt, at det var her, under agterkastellet, at den største del af besætningen spiste og sov. En afløbsrende agterud er identificeret som en ''piss-dale'' ("pisserende"), der var en tilføjelse til de toiletter, som nok fandtes i den helt eroderede forstavn.<ref>Peter Marsden, "The Upper Deck" in Marsden (2009), s. 216.</ref>
Historie Arkæologi